Жанболат Жақияұлы Сәрсенов

Жанболат Жақи́яұлы Сәрсе́нов (1961 жылы 21 қарашада туған) — Қазақстан кәсіпкері, қоғамдық қайраткер және меценат. «KAZENERGY» қауымдастығыhttp://www.kazenergy.com/ru/ Төрағасының орынбасары.  

Дүниежүзілік мұнай кеңесінің Вице-Президенті (World Petroleum Council).  

Қазақстан Республикасындағы Венгрияның құрметті консулы, Қазақстан-Венгрия іскерлік кеңесінің тең төрағасы. 

Қазақстан Республикасының Спорттық медицина федерациясының президенті. 

Өмірбаяны
1978 жылы Оңтүстік Қазақстан облысы Шымкент қаласында №1 ОМ аяқтады. 1985 жылы И.И.Мечников атындағы Санкт-Петербург мемлекеттік медициналық академиясын, Т.Рысқұлов атындағы Қазақ экономикалық институтын, Еуразия Ұлттық университетінің Дипломатиялық академиясын  сырттай аяқтады. Милан қаласында «Маster of Реtroleum Businesses» біліктілігін қорғады.  

1990 жылдардың басында халықаралық ұйымдарда (ВОЗ), шетел компанияларының өкілдіктернде, кәсіпкерлік құрылымдар мен өндірістік кәсіпорындарда (1996-2000) жұмыс істеді.  

2002 жылдың қаңтар айынан бастап  – «Мұнай және Газ Көлігі» ұлттық компаниясы» АҚ ақпараттық-аналитикалық орталығының басшысы;

2003 жылдың ақпан айынан бастап  -  «ҚазМұнайГаз» ұлттық компаниясы» АҚ көлік инфрақұрылымы және сервистік жобалар жөніндегі атқарушы директоры.

2003—2004 жж. — «ҚазМұнайГаз» сауда үйі" ЖАҚ-тың бас директоры http://old.kazenergy.com/ru/press/2011-04-18-15-52-18/806-intervyu.html ;

2004—2005 жж. – «КазРосГаз» АҚ-тың бас директоры;

2005 жылғы маусымнан бастап желтоқсанға дейін — «ҚазМұнайГаз» ҰК» АҚ аппарат басшысы.

2005 жылғы желтоқсанда «KAZENERGY» Қазақстан мұнай-газ және энергетика кешені ұйымдарының қауымдастығы» ЗТБ бас директоры болып тағайындалды.

2012 жылғы қарашада Қауымдастық Төрағасы орынбасарының лауазымына тағайындалды. «KAZENERGY» жарғысына сәйкес оған Төраға болмаған кезде оның міндеттерін орындау; Қауымдастықтың Атқарушы комитетінің және Бас директорының жұмысын үйлестіру; мемлекеттің органдар, шетел және халықаралық ұйымдар алдында Қауымдастықтың мүддесін қорғау жүктелгенhttp://old.kazenergy.com/kz/5-55-2012/7492-2013-01-08-09-46-51.html .

2013-2014 жж. Энергетикалық Хартия жөніндегі Конференция Төрағасы орынбасарының лауазымын атқарды.http://www.contur.kz/node/2364http://old.kazenergy.com/ru/press/2014-05-13-06-09-41/13214--5-.html  2015 ж. белгіленген мерзімге 2 жылға Энергетикалық Хартияның Бас Хатшысының Арнайы өкілі болып тағайындалды және 2017 жылы осы лауазымға қайтадан тағайындалды.https://www.zakon.kz/4695547-dzhambulat-sarsenov-byl-naznachen.html http://old.kazenergy.com/ru/press/-1/14469-2017-07-12-05-30-45.html 

2017 жылғы шілдеден бастап Дүниежүзілік мұнай кеңесінің (ДМК, World Petroleum Council) Маркетинг жөніндегі вице-президенті және Атқарушы комитетінің мүшесі болып сайланды.  Тиісті шешім Стамбулда (Түрік Республикасы) 22-Дүниежүзілік мұнай конгресінің шеңберінде  (World Petroleum Congress) қабылданды.https://www.inform.kz/ru/dzhambulat-sarsenov-izbran-vice-prezidentom-vsemirnogo-neftyanogo-soveta_a3043913

Қызметі
Ж.Ж. Сәрсенов – Қазақстан Республикасы мұнай-газ және энергетика салаларындағы тәжірибелі, беделді және кәсіби басқарушылардың бірі болып табылады.

Дүниежүзілік мұнай кеңесінің (World Petroleum Council) Атқарушы комитетінің мүшесі ретінде Ж.Ж Сәрсенов әлемдік энергетикалық қоғамдастықпен Қазақстанның интеграциялық байланыстарын, энергетикалық диалогын дамытуға белсенді ат салысадыhttp://old.kazenergy.com/ru/actions/eurasion-forum/-kazenergy-/vii-kazenergy/-vii-kazenergy/6435-2012-10-01-11-21-25.html .

Ж.Ж. Сәрсенов 80-нен аса ірі қазақстандық және халықаралық мұнай-газ, электр энергетикасы, көлік, сервистік, заң, аудиторлық және өзге де компаниялардың мүшесі болып табылатын «KAZENERGY» Қазақстан мұнай-газ және энергетика кешені ұйымдарының қауымдастығы» қоғамдық ұйымының қалыптасуы мен ағымдағы  қызметіне өз кәсіби үлесін қостыhttps://kursiv.kz/news/kompanii/2011-02/associaciya-kazenergy-okazhet-sodeystvie-razvitiyu-transportnogo-potenciala http://nomad.su/?a=10-201101280027.

Қауымдастықтың бастамасымен өтетін жыл сайынғы KAZENERGY форумы Қазақстан мен бүкіл Еуразиялық кеңістіктің мұнай-газ және энергетика саласындағы атаулы саяси оқиғалардың біріне айналдыhttps://www.kioge.kz/ru/press-tsentr/press-relizy/76-18-05-2011-kioge-prhttp://dcs0.datacom.kz:8282/caspian/kz/kioge/2009/ru/news/23-05-2011pan/.  

Ж.Ж.Сәрсенов қазақстандық бокстың дамуына қатысады, Қазақстанның Бокс федерациясының жаңа жарғысын AIBA талаптарына сәйкес келтіру үшін оның әзірлемесіне басшылық етті. (2008).http://nomad.su/?a=14-201004150011/ 

Халықаралық байланыстар бойынша Қазақстан Бокс федерациясының Вице-президенті ретінде 2010 жылғы 27 қаңтарда Сямень(Қытай) қаласында "WSB" ООО мен "Қазақстан Бокс федерациясы" ЗТБ арасындағы франшиза туралы келісім" WSB лигасы жөніндегі құжатқа AIBA тарихындағы алғаш рет қол қойды.https://camonitor.kz/23145-kazahstanskaya-federaciya-boksa-rabota-po-vsem-napravleniyam.htmlhttp://old.kazenergy.com/ru/-kazenergy-2010-1-35-36/1930-2011-09-06-17-31-04.html 

Ж. Ж. Сәрсенов қайырымдылық және меценаттық қызметтерге қатысуымен, дарынды жас мамандардың бастамасын қолдауға және мұнай-газ саласындағы жас білікті мамандарды дайындауға, кәсіби кадрларды дайындау ісінде өндірісті, білім мен мемлекетті қамтамасыз етуге қатысуымен  танымал.https://www.inform.kz/ru/kompaniya-mediker-trc-han-shatyr-i-associaciya-kazenerdzhi-provodyat-blagotvoritel-nuyu-akciyu-dlya-detey_a2295029  http://old.kazenergy.com/ru/actions/2012-01-23-09-38-11/-kazenergy.html 

Қазақстан және Венгрия елдерінің іскерлік шеңбері үшін арнайы іс-шараларды тұрақты негізде өткізетін Қазақстан-Венгрия Іскерлік Кеңесінің (ҚВІК) Тең төрағасы ретінде сауда-экономикалық ынтымақтастықты дамыту мәселесіне белсенді қатысады.http://old.kazenergy.com/ru/press/-1/9334-2013-05-23-09-30-41.html  

Жамболат Сәрсеновтың Қазақстан Республикасында Венгрияның Құрметті консулы ретінде тағайындалуы венгер азаматтарының Қазақстанда өз идеялары мен бастамаларын ілгерілетуге қызығушылық танытуларын белгілеп көрсететін Венгрия Үкіметі тарапынан жоғары сенімділік артқанын білдіреді.https://www.kazpravda.kz/news/politika/top-menedzher-kazenergy-stal-pochetnim-konsulom-vengrii-v-kazahstane/

2017 жылғы қарашада венгерлік-қазақстандық экономикалық және сауда байланыстарын дамыту, венгерлік бизнес мүддесін ілгерілету, сондай-ақ мәдени-тарихи өзара қарым-қатынастарды сақтау бойынша сіңірген еңбегі үшін Ж.Ж.Сәрсенов «Венгрия Республикасына сіңірген еңбегі үшін» орденімен марапатталды.http://old.kazenergy.com/ru/press/2011-04-18-15-52-18/14585-2017-11-21-09-37-51.html 

Ең ірі медициналық желі болып табылатын «Медикердің» негізін қалаушысы ретінде Қазақстанда жеке медицинаны дамытуға өз үлесін қосты. 

Өндірістік объектілерде медициналық қызмет көрсететін «Медикер Өнеркәсіптік медицина» еншілес кәсіпорнына ҚР Президентінің «Алтын Сапа» сыйлығын беру компания қызметіндегі маңызды оқиғалардың бірі болды.  

Оның ірі ұйымдарды басқарудағы үлкен тәжірибесінің арқасында компания дамудың жаңа деңгейіне көтерілді және «Астана 2017» халықаралық мамандандырылған көрмесінде медициналық қызмет көрсетудің ресми әріптесі және эксклюзивті провайдері болды.https://www.mediker.kz/news/59893/ https://camonitor.kz/23609-mediker-i-ekspo-memorandum-o-sotrudnichestve-podpisan.html

2018 жылғы 24 сәуірде өткен Қазақстан спорттық медицина федерациясының есепті-сайлау отырысының қорытындысы бойынша Жамболат Сәрсенов Федерация Президенті болып сайланды.https://inbusiness.kz/ru/news/nok-provel-seminar-po-antidopingu-i-sportmedicine

Қазақ, орыс және ағылшын тілдерін жетік біледі.

Наградалары

  «Құрмет» ордені (2010)
 «Парасат» ордені (2015)
 «Венгрия Республикасына сіңірген еңбегі үшін» ордені (2017) 
  «Қазақстан Конституциясына 10 жыл» медалі (2005)
  «Астанаға 10 жыл» медалі (2008)
  I дәрежелі «Атамекен» медалі (2009)
 «Қазақстан Республикасының Тәуелсіздігіне 20 жыл» медалі (2011)
 «KAZENERGY 10 жыл» медалі (2015)
 «Қазақстан Республикасының Тәуелсіздігіне 25 жыл» медалі» (2016)

Қызықты жайттар
Хоббиі – гольф, тау шаңғысы, үлкен теннис. Қазақ, орыс, ағылшын тілдерін біледі.

Дереккөздер